als_Latn dik_Latn sag_Latn
PRISHTINE-Kryeministri i Republikës së Kosovës, Hashim Thaçi, do të përurojë nesër renovimet në Stadiumin Olimpik “Adem Jashari” në Mitrovicë, i shoqëruar nga ministri i Kulturës, Rinisë dhe Sportit, Memli Krasniqi dhe kryetari i Federatës së Futbollit të Kosovës, Fadil Vokrri.
Për renovimet në këtë stadium, Ministria e Kulturës, Rinisë dhe Sportit ka investuar rreth 740 mijë euro. Në 5 mars në stadiumin “Adem Jashari” do të zhvillohet ndeshja e parë miqësore zyrtare ndërkombëtare e Përfaqësueses së Kosovës, përballë Përfaqësueses së Haitit.
Nga muaji i parë të këtij viti FIFA e ka lejuar Kosovën që të luajë ndeshje miqësore ndërkombëtare në futboll me ekipe kombëtare dhe klube.
Institucionet e Kosovës kanë siguruar se do të vazhdojnë të mbështesin renovimin e stadiumeve të futbollit, veçanërisht të atyre që janë më afër plotësimit të kritereve për zhvillimin e ndeshjeve ndërkombëtare
Në Kosovë po pritet me interesim të madh dhe si një festë ndeshja e parë ndërkombëtare e kombëtares së futbollit me Haitin në 5 mars në stadiumin olimpik “Adem Jashari” në Mitrovicë, qytetin më të madh verior të vendit.Ministria kosovare e Kulturës, Rinisë dhe Sportit bën të ditur se, “flamujt për tifozët në ndeshjen Kosova vs Haiti po shtypen, do jetë nga një për secilën ulese – rreth 17 mijë”. Shitje rekorde e biletave raportohet që në orët e para të daljes në treg, ndërsa mbi 200 ulëse janë rezervuar për Persona të Rëndësisë së Lartë (VIP).Biletat bëhen edhe dhuratë, dhe për këtë shkruan kryeministri i Kosovës, Hashim Thaçi, në Facebook:“Endriti u gëzua me dhuratën e papritur – u bë ndër të parët me biletën për lojën Kosova – Haiti në stadiumin Adem Jashari në Mitrovicë.
als_Latn als_Latn als_Latn als_Latn als_Latn